تورکیه‌نین باش ناظیری بینالی ییلدیریم چالیشما زیارتی اوچون گئتدیگی قوزیی قیبریس تورک جمهوریتینده روسیانین باش ناظیری دمیتری مدودف ایله تلفوندا دانیشدی.
تورکیه ایله روسیا آراسین‌داکی موناسیبت‌لرین یئنی‌دن اینکیشاف ائتمه‌سی ایله باغلی راضی‌لیق ایفاده ائدیلن ییلدیریم-مدودف تلفون گؤروشونده تیجارت، نقلیات، تاریم مسئله‌لری ایله یاناشی گمرک، انرژی و ویزا رئژیمینه دایر گوندم موضوع لاری موذاکیره اولوندو. روسیانین باش ناظیری دمیتری مدودف بعضی تاریم محصول‌لاری‌نین تورکیه‌دن روسیایا صادراتینا ایجازه وئرن فرمانی ایمضالادیغینی بیلدیردی.
باش ناظیرلر روسیا-تورکیه یوکسک سویه‌لی امکداش‌لیق شوراسی‌نین ایجلاسی عرفه سینده حیاتا کئچیردیک‌لری تلفون گؤروشونده ایکی طرف‌لی علاقه‌لرین امین آددیم‌لارلا ایره‌لیلمه‌سین‌دکی قرارلیلیغی بیر داها تصدیق ائتدی‌لر.
